Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 734/12/2202	Galanta, 30.12.2013
EEČ : 2-17-425-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.10.2012, spisová značka 1 Pv 734/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20.10.2012 v čase o 12.45 hod. v katastrálnom území obce XXXXX na rybárskom revíri č. XXXXX s názvom XXXXX, ktorý patrí do rybárskeho revíru Miestnej organizácie Slovenského rybárskeho zväzu XXXXX, neoprávnene zasiahol do výkonu rybárskeho práva tým, že lovil ryby dvomi teleskopickými rybárskymi udicami s navijakmi bez rybárskeho lístka, pričom nie je ani držiteľom rybárskeho povolenia. 

Uznesením prokurátora Okresnej prokuratúry XXXXX zo dňa 21.10.2012, spisová značka 1 Pv 734/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Galante č. 1 Pv 734/12 - 7 zo dňa 21.10.2012 bolo podľa § 216 ods. 1 Tr. por. podmienečne zastavené trestné stíhanie obvineného XXXXX pre prečin pytliactvo podľa § 310 odsek 1 Trestného zákona. 
   
	Uznesenie nadobudlo právoplatnosť dňa 30.10.2012. Podľa § 216 ods. 2 Tr. por. bola obvinenému v rozhodnutí uložená skúšobná doba na 1 rok. Skúšobná doba obvinenému uplynula dňa 30.10.2013.

	Zadováženými listinnými dôkazmi bolo zistené, že obvinený v skúšobnej dobe viedol riadny život, súdom trestaný nebol a toho času nie je proti nemu vedené trestné stíhanie. 

Z výpisu Ústrednej evidencie priestupkov Ministerstva vnútra Slovenskej republiky vyplýva, že XXXXX bol dňa 31.10.2012 postihnutý pokutou 20 Eur Mestskou políciou Nitra za priestupok pre porušenie pravidiel cestnej premávky.  

Vzhľadom na charakter priestupku a najmä vzhľadom na ostatné kladné správy a charakteristiky obv. XXXXX som toho názoru, že nie je dôvod na vydanie uznesenie o pokračovaní v trestnom stíhaní, preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor